***ОЦЕЊИВАЊЕ ПО ИОП-У***

***Законски оквир***

\*После две године, септембра 2011.год. је ступио на снагу Правилник о оцењивању који у неколико чланова даје смернице за оцењивање по ИОП-у. У складу са оцењивањем осталих ученика, оцењује се и дете које напредује по ИОП-у:

\*\*\* у првом разреду описно, а у свим осталим бројчано (члан 14.)

\*\*\*У члану 4 се истиче да се у првом разреду описном оценом по ИОП-у изражава:
1)оствареност прилагођених стандардапостигнућа
2) ангажовање ученика у настави;
3) напредовање у односу на претходни период;
4) препорука за даље напредовање ученика

\*\*\*У свим осталим разредима бројчаном оценом се изражава :
1) степен остварености прилагођених стандарда постигнућа у току савладавања школског програма;
2) ангажовање ученика у настави.

\*Члан 7 указује на то за које ученике се израђује ИОП, што представља и члан 2 Правилника о ближим упутствима за утврђивање права на ИОП, његову примену и вредновање (септембар 2010.)
\*Ученик коме је услед социјалне ускраћености, сметњи у развоју, инвалидитета, тешкоћа у учењу и других разлога потребна додатна подршка у образовању и васпитању оцењује се на основу остварености циљева и стандарда постигнућа у току савладавања индивидуалног образовног плана.
\*Ученик који стиче образовање и васпитање по прилагођеним стандардима постигнућа, оцењује се на основу његовог ангажовања и степена остварености циљева и прилагођених стандарда постигнућа.

\*У члану 9.Правилника о оцењивању је прецизирано и на који начин треба одређивати бројчане оцене од 2.Разреда, па тако се каже да:

- оцену одличан (5) добија ученик који остварује значајан напредак у савладавању захтева који су одређени индивидуалним образовним планом и прилагођеним стандардима постигнућа, уз веома висок степен ангажовања;

- оцену врлодобар (4) добија ученик који остварује значајан напредак у савладавању захтева који су одређени индивидуалним образовним планом и прилагођеним стандардима постигнућа, уз висок степен ангажовања;

- оцену добар (3) добија ученик који остварује напредак у савладавању захтева који су одређени индивидуалним образовним планом и прилагођеним стандардима постигнућа, уз ангажовање ученика и помоћ наставника;

- оцену довољан (2) добија ученик који остварује минималан напредак у савладавању захтева који су одређени индивидуалним образовним планом и прилагођеним стандардима постигнућа, уз значајну помоћ наставника и ангажовање ученика;

**\*\*\*Ученику који стиче образовање и васпитање по индивидуалном образовном плану, а не достиже захтеве по прилагођеним стандардима постигнућа ревидира се индивидуални образовни план.**

 **\*\*\*Другим речима, уколико дете не остварује прилагођене стандарде у ИОП-у, не значи да дете „не ваља“, већ да план не ваља и да га треба мењати, а никако детету давати лоше оцене.**

\*\*\*Ово значи и то да **ученик који похађа наставу по ИОП-у не може понављати разред.**
\*Уколико, из било ко гразлога не постоји ИОП, већ се ради индивидуализација за ученике који теже напредују и тада оцењивање није искључиво везано за упоређивање са осталим ученицима и није само резултат остарености образовних стандарда, већ се тада оцењује на основу његовог ангажовања и степена остварености циљева и посебних стандарда постигнућа, на начин који узима у обзир његове језичке, моторичке и чулне могућности.

Top of Form

Bottom of Form